CELEX: 62018TN0490
Language: sl
Date: 2018-08-16 00:00:00
Title: Zadeva T-490/18: Tožba, vložena 16. avgusta 2018 – Neda Industrial Group/Svet

5.11.2018   
            
            
               SL
            
            
               Uradni list Evropske unije
            
            
               C 399/38
            
         
      Tožba, vložena 16. avgusta 2018 – Neda Industrial Group/Svet
      (Zadeva T-490/18)
      (2018/C 399/52)
      Jezik postopka: angleščina
      
         Stranki
      
      
         Tožeča stranka: Neda Industrial Group (Teheran, Iran) (zastopnik: L. Vidal, odvetnik)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta z dne 6. junija 2018 o ohranitvi sankcij zoper tožečo stranko razglasi za ničen; in
               
            
                  —
               
               
                  Svetu naloži plačilo stroškov.
               
            
         Tožbeni razlogi in bistvene trditve
      
      S to tožbo se zahteva razglasitev ničnosti Sklepa Sveta z dne 6. junija 2018 o ohranitvi tožeče stranke na seznamu oseb in subjektov iz Priloge II k Sklepu 2010/413/CFSP (1) in Priloge IX k Uredbi št. 267/2012 (2).
      Tožeča stranka v podporo tožbi navaja tri tožbene razloge.
      
                  1.
               
               
                  S prvim tožbenim razlogom se zatrjuje, da je izpodbijani sklep nezakonit zaradi napačne uporabe prava.
                  
                              —
                           
                           
                              Tožeča stranka v zvezi s tem trdi, da Svet ni dokazal, da je namerno zagotavljala podporo pri dejavnostih Irana, ki so nevarne z vidika širjenja jedrskega orožja, kar naj bi bila pravna podlaga za njeno uvrstitev v Prilogo IX k Uredbi št. 267/2012.
                           
                        
                              —
                           
                           
                              Tožeča stranka zatrjuje tudi kršitev načela učinkovitega sodnega varstva, ker Svet tožeči stranki ni predložil nobenega dokaza.
                           
                        
            
                  2.
               
               
                  Z drugim tožbenim razlogom se zatrjuje, da je izpodbijani sklep nezakonit zaradi napačne ugotovitve dejanskega stanja.
                  
                              —
                           
                           
                              Tožeča stranka v zvezi s tem trdi, da glede na dejavnosti in storitve, ki jih izvaja, ni povezana s sankcioniranimi subjekti ali s kakršnimikoli jedrskimi dejavnostmi.
                           
                        
            
                  3.
               
               
                  S tretjim tožbenim razlogom se zatrjuje, da je izpodbijani sklep nezakonit, ker krši splošno načelo sorazmernosti.
                  
                              —
                           
                           
                              Tožeča stranka v zvezi s tem trdi, da njena vključitev na seznam subjektov, ki so predmet omejevalnih ukrepov, in zavrnitev njenega izbrisa iz tega seznama nista niti sorazmerna niti nujna za dosego ciljev, ki jim sledi Uredba št. 267/2012, ter da sta ji povzročili nesorazmerno škodo.
                           
                        
            
         (1)  Sklep Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL, L 195, 27.7.2010, str. 39).
      
         (2)  Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL, L 88, 24.3.2012, str. 1).